**EELNÕU 2022/134**

**KOMISJONID:**

|  |  |
| --- | --- |
| eelarve- ja arengukomisjon | X |
| hariduskomisjon |  |
| kultuuri- ja spordikomisjon |  |
| majandus- ja keskkonnakomisjon |  |
| revisjonikomisjon |  |
| sotsiaalkomisjon | JK |
| seeniorite nõukoda | X |
| noortevolikogu | X |

**VILJANDI LINNAVOLIKOGU**

MÄÄRUS

### 22. detsember 2022 nr

Viljandi Linnavolikogu 22.02.2018 määruse nr 13

„Sotsiaaltoetuste maksmise tingimused ja kord“

täiendamine ja muutmine

Määrus kehtestatakse kohaliku omavalitsuse korralduse seaduse § 6 lõike 1, § 22 lõike 1 punkti 5 ja sotsiaalhoolekande seaduse § 14 ja § 42 lõike 1 alusel.

§ 1. Muuta Viljandi Linnavolikogu 22.02.2018 määruse nr 13 „Sotsiaaltoetuste maksmise tingimused ja kord“ (edaspidi määrus) paragrahvi 14 lõiget 1 ja sõnastada see järgmiselt:

„(1) Sünnitoetust makstakse lapse vanemale või lapse eestkostjale, kes on Eesti Vabariigi kodanik või omab kehtivat elamisluba ja kelle elukohana on lapse sünnihetkel rahvastikuregistris registreeritud Viljandi linn ning vastsündinu on registreeritud taotluse esitamise hetkel Viljandi linna.“.

§ 2. Muuta määruse paragrahvi 14 lõiget 11 ja sõnastada see järgmiselt:

„(11) Sünnitoetust makstakse lapse vanemale, kes on Eesti Vabariigi kodanik või omab kehtivat elamisluba ja kelle elukohana on lapse sünnihetkel rahvastikuregistris registreeritud Viljandi linn ning sünni kohta väljastatakse lapsele meditsiinidokument, millel on lapse unikaalne kood (esitada surnultsündi tõendav dokument).“.

§ 3. Muuta määruse paragrahvi **14 lõiget** 5 ja sõnastada see järgmiselt:

„(5) Kalendriaastal sündinud ja kvartali jooksul pärast lapse sündi Eesti Rahvastikuregistris Viljandi linna registreeritud lapsed on oodatud iga kvartali järgselt linnapea vastuvõtule, kus lapsele kingitakse Viljandi linna vapiga hõbelusikas.“.

§ 4. Muuta määruse paragrahvi **14 lõiget** 6 ja sõnastada see järgmiselt:

„(6) Vastuvõtud toimuvad kvartalijärgsel kuul. Vastuvõtu toimumisest teavitatakse taotlejat kirjalikult rahvastikuregistrijärgsele aadressile. Nimekirjad koostab kantselei ja kutsete saatmise ning linnapea piduliku vastuvõtu korraldab avalike suhete ja turismiamet.“.

§ 5. Muuta määruse paragrahvi **15 j**a sõnastada see järgmiselt:

„(15) Sünnipäevatoetust makstakse vastavalt Eesti Rahvastikuregistri andmetele 100-aastastele ja vanematele Viljandi linna kodanikele. Nimekirjad koostab kantselei ja õnnitluste üleandmise korraldab avalike suhete ja turismiamet.“.

§ 6. Määrust rakendatakse alates 1. jaanuarist 2023.

§ 7. Määrus jõustub kolmandal päeval pärast avaldamist Riigi Teatajas.

(allkirjastatud digitaalselt)

Helmen Kütt

linnavolikogu esimees

# Koostaja(d): Karin Kiis

**Esitatud:** 05.12.2022

**Esitaja:** Viljandi Linnavalitsus **Ettekandja:** Tonio Tamra

**Lk arv:** 4

**Hääletamine:** poolthäälteenamus

Seletuskiri

**Viljandi Linnavolikogu 22.02.2018 määruse nr 13 „Sotsiaaltoetuste maksmise tingimused ja kord“ täiendamine ja muutmine**

Käesoleva eelnõuga täiendatakse ja muudetakse Viljandi Linnavolikogu 22.02.2018 määrust nr 13

„Sotsiaaltoetuste maksmise tingimused ja kord“ eesmärgiga muuta sünnitoetuse maksmisega, linnapea vastuvõtuga ja hõbelusikate jagamisega ning 100-aastaste linnakodanike õnnitlemise korraldamisega seonduvaid sätteid.

Linna rahvaarvu tõstmise ning noore pere väärtustamise eesmärgil on ettepanek muuta sünnitoetuse saamise tingimusi ning kaotada ära toetuse saamise eeltingimuseks seatud 12 kuud enne lapse sündi Viljandi linna rahvastikuregistrijärgse aadressi nõue. Eelnimetatud määruse § 14 lõike 1 kehtiv sõnastus on: „Sünnitoetust makstakse lapse vanemale või lapse eestkostjale, kes on Eesti Vabariigi kodanik või omab kehtivat elamisluba ja kelle elukohana on vähemalt viimased 12 kuud enne lapse sündi rahvastikuregistris registreeritud Viljandi linn ning vastsündinu on registreeritud Viljandi linna. Käesolevas eelnõus pakutud uus sõnastus on: „Sünnitoetust makstakse lapse vanemale või lapse eestkostjale, kes on Eesti Vabariigi kodanik või omab kehtivat elamisluba ja kelle elukohana on lapse sünnihetkel rahvastikuregistris registreeritud Viljandi linn ning vastsündinu on registreeritud taotluse esitamise hetkel Viljandi linna.“.

Kodanike võrdsema kohtlemise eesmärgil on ettepanek muuta ka sünnitoetuse saamise punkti nende laste eest, kes on surnult sündinud. Eelnimetatud määruse § 14 lõike 11 kehtiv sõnastus on: „Sünnitoetust makstakse lapse vanemale, kes on Eesti Vabariigi kodanik või omab kehtivat elamisluba ja kelle elukohana on vähemalt viimased 12 kuud enne lapse sündi rahvastikuregistris registreeritud Viljandi linn ning sünni kohta väljastatakse lapsele meditsiinidokument, millel on lapse unikaalne kood (esitada surnultsündi tõendav dokument). Käesolevas eelnõus pakutud uus sõnastus on: „Sünnitoetust makstakse lapse vanemale, kes on Eesti Vabariigi kodanik või omab kehtivat elamisluba ja kelle elukohana on lapse sünnihetkel rahvastikuregistris registreeritud Viljandi linn ning sünni kohta väljastatakse lapsele meditsiinidokument, millel on lapse unikaalne kood (esitada surnultsündi tõendav dokument).“.

Linnapea pidulik vastuvõtt ning linna vapiga hõbelusika kinkimine kõikidele Viljandi linna registris olevatele vastsündinutele tunnustab ja väärtustab Viljandi linna kodanikuks olemist. Juhul, kui mõni pere otsustab, et ei soovi rahalist toetust, siis annab selle punkti muutmine inimesele võimaluse saada tänutäheks linna meene automaatselt lapse sünniga kaasnevalt, ise selleks eraldi soovi avaldamata.

Eelnimetatud määruse § 14 lõike 5 kehtiv sõnastus on: „Kalendriaastal sündinud ja kvartali jooksul pärast lapse sündi Eesti Rahvastikuregistris Viljandi linna registreeritud lapsed on vanemate poolt soovi avaldamisel oodatud iga kvartali järgselt linnapea vastuvõtule, kus lapsele kingitakse Viljandi linna vapiga hõbelusikas. Sooviavaldus tuleb esitada linnavalitsusele enne lapse kolme kuuseks saamist.“ Käesolevas eelnõus pakutud uus sõnastus on: „Kalendriaastal sündinud ja kvartali jooksul pärast lapse sündi Eesti Rahvastikuregistris Viljandi linna registreeritud lapsed on oodatud iga kvartali järgselt linnapea vastuvõtule, kus lapsele kingitakse Viljandi linna vapiga hõbelusikas.“.

Menetluse selguse huvides on vaja nimetatud määrusesse sisse kirjutada ka linnapea vastuvõtu korraldamisega seotud ametid, kes sotsiaalameti asemel sellega juba aastaid on tegelenud. Linnapea pidulikule vastuvõtule kutsutute nimekirjad koostab rahvastikuregistri päringu alusel kantselei (masspäringuid saab teha vaid rahvastikuregistripidaja, kes on kantselei koosseisus). Kutsete saatmise ning linnapea piduliku vastuvõtu korraldab avalike suhete ja turismiamet. Eelnimetatud määruse § 14 lõike 6 kehtiv sõnastus on: „Vastuvõtud toimuvad kvartalijärgsel kuul. Vastuvõtu toimumisest teavitatakse taotlejat kirjalikult avaldusel märgitud aadressile.“ Käesolevas eelnõus pakutud uus sõnastus on seega: „Vastuvõtud toimuvad kvartalijärgsel kuul. Vastuvõtu toimumisest teavitatakse taotlejat kirjalikult rahvastikuregistrijärgsele aadressile. Nimekirjad koostab kantselei ja kutsete saatmise ning linnapea piduliku vastuvõtu korraldab avalike suhete ja turismiamet.“.

### 100-aastaste ja vanemate õnnitlemist hakkas sotsiaalameti asemel aastaid tagasi korraldama avalike suhete ja turismiamet. Siiani on 100-aastaste ja vanemate õnnitlemiseks nimekirjad koostanud rahvastikuregistri pidajalt saadud info põhjal sotsiaalamet. Menetlusökonoomikast lähtuvalt on mõistlik, et kantselei edastab vajalikud andmed otse avalike suhete ja turismiametit. Eelnimetatud määruse § 15 kehtiv sõnastus on:  „Sünnipäevatoetust makstakse vastavalt Eesti Rahvastikuregistri andmetele 100-aastastele ja vanematele Viljandi linna kodanikele. Nimekirjad koostab sotsiaalameti spetsialist vastavalt registriandmetele.“ Käesolevas eelnõus pakutud uus sõnastus on: „Sünnipäevatoetust makstakse vastavalt Eesti Rahvastikuregistri andmetele 100-aastastele ja vanematele Viljandi linna kodanikele. Nimekirjad koostab kantselei ja õnnitluste üle andmise korraldab avalike suhete ja turismiamet. Sünnitoetuse väljamaksmisega seonduvad rahalehed koostab raamatupidamisele sotsiaalameti spetsialist.“.

Sotsiaalameti spetsialistide hinnangul võivad määruses sätestatud muudatused mõjutada mõningal määral sünnitoetuse taotlejate arvu ja see omakorda võib suurendab ka väljamakstavate toetuste kogusummat, kuid kui suured kulud linnale selle muudatusega täpsemalt juurde tulevad, on raske prognoosida.

(allkirjastatud digitaalselt)

Karin Kiis

täisealiste heaolu teenistuse juht